
Ministru kabineta sēdes protokollēmums

Noteikumu projekts "Grozījumi Ministru kabineta 2010. gada 21. jūnija noteikumos Nr. 545 "Noteikumi par algas pabalsta, kompensācijas ceļa izdevumiem un ar uzturēšanos ārvalstī saistīto izdevumu apmēru un šo izdevumu segšanas kārtību Iekšlietu ministrijas sistēmas iestādes amatpersonai ar speciālo dienesta pakāpi, kura apsargā Latvijas Republikas diplomātisko vai konsulāro pārstāvniecību""

· 1. Pieņemt iesniegto noteikumu projektu.
· 2. Valsts kancelejai sagatavot noteikumu projektu parakstīšanai.
· 3. Izdevumus, kas saistīti ar algas pabalstu par amata pienākumu izpildi ārvalstī, apdrošināšanas izdevumus, kā arī ar uzturēšanos ārvalstīs saistītos izdevumus Valsts policijas amatpersonām ar speciālajām dienesta pakāpēm 2025. gadā ne vairāk kā 295 360 euro apmērā segt no valsts budžeta programmas 02.00.00 "Līdzekļi neparedzētiem gadījumiem".
· 4. Iekšlietu ministrijai līdz 2025. gada 1. oktobrim sagatavot un iesniegt Ministru kabinetā rīkojuma projektu par finanšu līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem" atbilstoši šā protokollēmuma projekta 3. punktam.
· 5. Likumprojekta “Par valsts budžetu 2026. gadam un budžeta ietvaru 2026., 2027. un 2028. gadam” sagatavošanas procesā palielināt Iekšlietu ministrijas bāzes izdevumus 2026. gadam un turpmāk ik gadu apakšprogrammā 06.01.00 “Valsts policija” 590 719 euro apmērā, lai segtu izdevumus, kas saistīti ar algas pabalstu par amata pienākumu izpildi ārvalstī, apdrošināšanas izdevumus, kā arī ar uzturēšanos ārvalstīs saistītos izdevumus Valsts policijas amatpersonām ar speciālajām dienesta pakāpēm.

